cyanic-selkie/wikianc huggingface dataset:
Takvam holdeplass
Holdeplassen betjente regiontrafikken mellom Bergen – Voss – Myrdal frem til 9. desember 2012, da persontrafikken på holdeplassen ble nedlagt. Takvam holdeplass var såpass liten at selv ikke de fleste lokaltog stoppet der. Stasjonen ble betjent fra mandag til fredag av to tog mot Bergen om morgenen, og to om ettermiddagen på vei mot Voss stasjon.
Portugal under VM i friidrett 2009
Portugal deltok under VM i friidrett 2009 (utendørs) fra 15. til 23. august i Berlin i Tyskland og deltok med 30 utøvere.
10. serierunde i Premier League 2008/09
10. serierunde i Premier League 2008/09 begynte tirsdag 28. oktober 20:45 med Newcastle mot West Bromwich. De siste ni kampene ble spilt onsdag 29. oktober.
Amorebieta gasskraftverk
Amorebieta gasskraftverk er et gasskraftverk i Baskerland i Spania. Det har en installert produksjonskapasitet på 755 MW, fordelt på 2+1 turbiner. Dette er et av landets mellomstore fossile kraftverk målt etter installert produksjonseffekt. Anlegget ble påbegynt omkring 2000 og stod ferdig i 2005. Brenselkilden er naturgass.
De totale CO2-utslippene i 2008 var ca. 1 131 900 tonn, utslippskvoten var samme år 616 400 tonn.
Parascela
Parascela er en slekt av biller som tilhører familiegruppen bladbiller (Chrysomelidae).
Utseende
Små (gjerne 3 - 4 millimeter), litt avlange, blanke, gjerne svarte bladbiller. Antennene er tynne, noe over halvparten så lange som kroppen. Pronotum er rundet, tett og kraftig punktert. Dekkvingene er tett kledt med lange, lyse, oppstående hår.
Levevis
Både larvene og de voksne (imago) er planteetere.
Utbredelse
Slekten er utbredt i Sørøst-Asia.
Joe Biden
Joseph Robinette Biden jr. (uttales ; født 1942) er en amerikansk politiker som har vært USAs 46. president siden 20. januar 2021. Fra 2009 til 2017 var han USAs 47. visepresident under president Barack Obama, og fra 1973 til 2009 var han senator for delstaten Delaware. Han tilhører Det demokratiske parti.
Han vokste opp i Pennsylvania og Delaware. Familien var katolikker og tilhørte den jevne middelklassen. Han studerte jus og begynte som advokat. I 1972 ble han overraskende valgt til senator, som en av de yngste i historien. Han satt mange år i Senatets utenrikskomité. Han var motstander av Gulfkrigen, men støttet innlemmelsen av tidligere østblokkland i NATO og intervensjonen i Kosovo. Han støttet invasjonen av Irak i 2003, men motsatte seg å øke det amerikanske troppebidraget i 2007. Han ledet også Senatets justiskomité og stod bak en tøffere narkotika- og kriminalitetspolitikk i 1990-årene. Biden forsøkte å bli nominert som demokratenes presidentkandidat i 1988 og 2008, men nådde ikke opp. Biden var en av de mest erfarne senatorene da han ble nominert til visepresidentkandidat i 2008.
Biden og Barack Obama fikk et tillitsfullt forhold som visepresident og president. Biden spilte derfor en viktigere rolle i politikkutformingen enn mange tidligere visepresidenter. Biden fikk ansvaret for de store investeringene i offentlig infrastruktur, et ledd i motkonjunkturpolitikken etter finanskrisen. Han ledet forhandlingene med det republikanske kongressflertallet om flere store forlik. Han sørget for flertall i Senatet for en ny atomnedrustningsavtale med Russland, støttet intervensjonen i Libya, og var blant strategene bak tilbaketrekningen fra Irak i 2011.
Han vant presidentvalget i 2020 mot sittende president Donald Trump. Biden tiltrådte som president under koronapandemien og skaffet flertall for en krisepakke for USAs økonomi, samt store investeringer i offentlig infrastruktur. Han forpliktet på nytt USA til Parisavtalen.
I april 2023 kunngjorde Biden at han kom til å stille som kandidat til sin andre presidentperiode.
Oppvekst, utdannelse og familie
Joe Bidens foreldre var Joseph R. Biden sr. og Catherine Eugenia «Jean», født Finnegan. Han er av irsk og delvis engelsk og fransk avstamning. Han har to brødre og en søster. Da han var ti år gammel flyttet familien fra Scranton til Claymont, senere til Wilmington, der faren kunne forsørge familien som bruktbilselger.
Han gikk en katolsk skole i Claymont og deretter college ved University of Delaware i Newark, der han studerte historie, statsvitenskap og engelsk. I skoledagene spilte han amerikansk fotball og baseball. I 1965 begynte han på jusstudiet ved Syracuse University, hvor han avla kandidateksamen i 1968. Biden stammet som barn, men fant sin egen tale- og leseteknikk da han var tidlig i 20-årene.
Han giftet seg i 1966 med Neilia Hunter, som også studerte ved Syracuse University og utdannet seg til lærer. De fikk sønnene Joseph R. «Beau» Biden III og Robert Hunter Biden og datteren Naomi.
Han fikk advokatbevilling i Delaware i 1969 og begynte som offentlig forsvarer. I slutten av 1960-årene brøt det ut raseopptøyer i Wilmington, og Delawares guvernør erklærte unntakstilstand og satte inn Nasjonalgarden. En advokatkollega rekrutterte Biden til en gruppe med progressive demokrater. I 1970 ble han valgt inn i det øverste politiske organet i New Castle County. Han var lokalpolitiker samtidig med advokatgjerningen.
Valget og familietragedien i 1972
Ved valget til Senatet i 1972 stilte Biden som demokratenes kandidat. Han var bare 29 år gammel og nokså ukjent, og han stilte mot den sittende senatoren, den populære republikaneren J. Caleb Boggs. Biden var den eneste demokraten som ville utfordre ham. Bidens valgkampbudsjett var minimalt, og han ble regnet som sjanseløs. Biden viste seg som en kontaktskapende og effektiv kandidat. Til tross for at demokratene tapte stort i presidentvalget det året, vant Biden en overraskende, men knapp seier i senatsvalget.
Få uker etter valget omkom Joe Bidens kone Neilia og datteren Naomi i en bilulykke. Begge sønnene ble hardt skadd, men overlevde. Han var nå alenefar og vurderte å si ifra seg plassen i Senatet, men kom i stedet til å togpendle hver dag mellom Washington, D.C. og familiens hjem i Delaware. I januar 1973 ble han tatt i ed som senator, ved siden av sønnenes sykehussenger. Biden var 30 år gammel og en av de yngste senatorene i USAs historie.
I 1977 giftet han seg på nytt med Jill Tracy Jacobs, som han har datteren Ashley Biden med. Jill er engelsklærer.
Senator (1973–2009)
Biden ble regnet som en moderat liberaler i Senatet. Han måtte balansere mellom progressive og kulturradikale krefter i eget parti og en mer konservativ velgerskare i hjemstaten, for eksempel i betente spørsmål om abort, dødsstraff, kriminalitetsbekjempelse og tvungen bussing av skoleelever mellom svarte og hvite skolekretser.
Mens han satt i Senatets utenrikskomité, ivret Biden for nedrustning og for en streng etterlevelse av SALT-avtalene mellom USA og Sovjetunionen.
Montanha
Montanha er en kommune i delstaten Espírito Santo i sørøstregionen av Brasil.
Joe Biden
Senator (1973–2009)
I 1981 tok han sete i justiskomiteen, og i 1984 sikret han støtte blant de demokratiske senatorene for forslaget til ny føderal straffelov. Loven etterstrebet kortere soningskøer, kriminaliserte flere nye forhold, og skjerpet en del straffer, blant annet for narkotikabesittelse. I ettertid har Biden ment at narkotikapolitikken i 1980- og 1990-årene rammet svarte amerikanere uforholdsmessig hardt.
Presidentkandidat i 1988
I juni 1987 erklærte Biden at han ville stille i demokratenes presidentnominasjon foran presidentvalget i 1988. Han var formann i Senatets justiskomité og ansett som en sterk kandidat. I begynnelsen samlet han inn mer penger til valgkampen enn noen annen kandidat.
I september 1987 ble han beskyldt for å ha plagiert deler av en tale av Neil Kinnock, som handlet om hvordan han var den første i sin slekt til å gå på universitetet. Biden måtte også vedgå at han hadde slurvet og overdrevet egne bedrifter som student. Han ble lett oppfattet som uetterrettelig. Biden trakk seg som kandidat før primærvalgene.
Biden slet med hodepine og nakkesmerter under deler av valgkampen. I februar og mai 1988 måtte han opereres for livstruende hjernehinneblødning. Han måtte også behandles for lungeemboli. Biden var borte fra Senatet i syv måneder.
Formann i Senatets justiskomité (1987–1995)
Fra 1987 til 1995 var han formann i Senatets justiskomité. Han ledet Senatets høringer ved seks nominasjoner av høyesterettsdommere, herunder da Robert Bork ble nominert av Ronald Reagan i 1987 og avvist av flertallet i komiteen, samt da Clarence Thomas ble nominert i 1991 og godkjent av flertallet. Høringen av Thomas tok en ny vending da jusprofessor Anita Hill vitnet for komiteen og anklaget Thomas for seksuell trakassering. Biden ville avvise Thomas, men ble likevel kritisert av feminister for hvordan han og resten av komiteen, som bare bestod av menn, hadde behandlet Hills sak. Biden beklaget senere hvordan høringen hadde utspilt seg, og han bidrog til å få kvinner inn i justiskomiteen.
Biden var sentral i lovarbeidet som førte til at den nye loven om bekjempelse av voldskriminalitet ble vedtatt i 1994. Loven innskrenket adgangen til å eie skytevåpen, utvidet hjemmelen for dødsstraff på føderalt nivå, og skjerpet innsatsen for å bekjempe blant annet hatkriminalitet, seksualforbrytelser og organisert kriminalitet. Biden engasjerte seg spesielt for de lovbestemmelsene som gjaldt vold og seksuelle overgrep mot kvinner.
Biden forfattet lovforslagene som etablerte USAs føderale enhet for bekjempelse av skadelig bruk og handel med ulovlige rusmidler. Han engasjerte seg også for å stanse utbredelsen av såkalt voldtektsdop og ecstacy samt skadelig bruk av steroider.
Formann i Senatets utenrikskomité (2001–2003; 2007–2009)
Han ble leder for det demokratiske mindretallet i Senatets utenrikskomité i 1997. Han var komitéleder fra 2001 til 2003 og på nytt fra 2007 til 2009. Han ledet blant annet underkomiteen for europeiske spørsmål. Han ble regnet som en liberal internasjonalist. Han samarbeidet godt med republikanerne og skaffet seg mange internasjonale kontakter.
I utenrikspolitikken markerte han seg tidlig som tilhenger av et aktiv og om nødvendig militært amerikansk engasjement på Balkan. Han dro selv til Balkan i 1993 og tilbragte en uke der; han hadde et tre timer langt, anspent møte med Slobodan Milošević. Da han var tilbake i USA, gikk Biden inn for å oppheve våpenembargoen mot serbernes motstandere, og for å gi bosniske muslimer militær opplæring. Han var med på å overbevise president Bill Clinton om å sette inn amerikanske luftstridskrefter mot serbiske styrker.
Etter terrorangrepene 11. september 2001 støttet Biden president George W. Bush og gikk inn for flere bakkestyrker i Afghanistan. Han sluttet seg også til standpunktet om at Saddam Hussein burde fjernes fra makten i Irak, og stemte for å gå til krig mot Irak da saken kom opp for senatet.
Presidentvalgkamper i 2008 og 2020
Biden vurderte å stille i 2004, men gjorde det ikke. I 2008 stilte han i Det demokratiske partis presidentnominasjon, men trakk seg etter et dårlig resultat i det første primærvalget i Iowa.
Wang Wei (baseballspiller)
Wang Wei (født 25. desember 1978) er en kinesisk baseballspiller som er en del av det kinesiske landslaget. Han var med og representerte Kina under Sommer-OL 2008, der laget endte på åttende og siste plass i sin gruppe.
Joe Biden
Presidentvalgkamper i 2008 og 2020
I 2008 valgte 257,484 velgere i Delaware ham til amerikansk senator for syvende gang. I 2008 vant han med 65 prosent av stemmene. Delawares valglover åpnet for at han kunne stille til gjenvalg samtidig som han stilte som visepresident.
I mai 2015 døde hans eldste sønn Beau av hjernekreft. Han trakk seg fra demokratenes nominasjonsvalg etter sønnens dødsfall noe som åpnet muligheten for Hillary Clinton.
25. april 2019 kunngjorde han at han ville stille som presidentkandidat i 2020. I august 2020 ble Biden offisielt nominert som demokratenes presidentkandidat og valgte senator Kamala Harris fra California som visepresidentkandidat. Biden slo sittende president Donald Trump i valget 3. november 2020. Biden vant valgmannsstemmene i Pennsylvania, Michigan og Wisconsin som Hillary Clinton hadde tapt til Trump fire år tidligere.
President
Biden har tilbragt mesteparten av sitt arbeidsliv som politiker i Washington og regnes som den første demokratiske «insider» som president siden Lyndon B. Johnson. Joe Biden gikk inn i sin presidentperiode med demokratisk flertall i begge kamre i Kongressen, i Senatet riktignok med knappest mulig flertall, idet det var 50–50 slik at visepresidentens stemme ville være avgjørende ved stemmelikhet.
Innsettelsen
Joe Biden og visepresident Kamala Harris ble innsatt 20. januar 2021. Som ved alle innsettelser siden 1981 foregikk seremonien på United States Capitol på siden vendt mot National Mall. På grunn av koronapandemien var det ingen folkemengde på National Mall, og de inviterte gjestene måtte bære munnbind. Avtroppende president Donald Trump ønsket ikke å delta; den forrige gangen en avtroppende president – som fortsatt var i live – ikke deltok ved innsettelsen av sin etterfølger, var Andrew Jackson i 1869. De tre tidligere presidentene Bill Clinton, George W. Bush og Barack Obama var til stede.
Det var kunstneriske innslag ved Jennifer Lopez, Garth Brooks og poeten Amanda Gorman. Lopez sang bl.a. «This Land Is Your Land», og Brooks fremførte «Amazing Grace». I sin innsettelsestale appellerte Biden til amerikanerne om å stå sammen om amerikanske verdier, og han lovte å kjempe like hardt for dem som ikke stemte på han som på dem som stemte på han.
2021
Den 11. mars signerte Biden en lov som gav 1,9 billiarder USD i støtte til dem som var økonomisk rammet av koronapandemien. Bl.a. ville alle amerikanere med inntekt under en viss grense få en kontantutbetaling.
Afghanistan
I april 2021 varslet Biden at USA vil trekke tilbake den resterende amerikanske styrken på 2,500 personer fra Afghanistan innen 11. september 2021 – tjueårsdagen for terrorangrepene i USA i 2001. I juli 2021 informerte Biden om at datoen var endret til 31. august 2021. Krigen i Afghanistan hadde pågått siden 2001, og under Donald Trump hadde det blitt forhandlet frem en uttrekkingsavtale med Taliban. I en lynkrig fra 6. til 15. august 2021 overtok Taliban kontrollen over alle provinshovedstedene og til sist Kabul, med unntak av flyplassen. . Taliban inntok presidentpalasset i Kabul 15. august 2021 og erklærte at krigen var over. Det samme gjorde president Ashraf Ghani etter at han flyktet fra landet. 13 amerikanerne døde i et terrorangrep utenfor flyplassen i Kabul 26. august 2021. De siste amerikanske styrkene forlot Kabul natt til 31. august 2021. Biden ble kraftig kritisert etter den hastige og lite ærerike uttrekkingen, men forsvarte seg med at krigen ikke kunne vare evig.
Infrastrukturpakke
Den 15. november 2021 signerte Biden en lov om å investere 1,2 billiarder USD i infrastruktur, det vil si i utbygging av bredbåndsnett, veier, bruer, tog, havner, elektriske ladestasjoner og utskifting av gamle vannrør. Loven hadde blitt støttet også av enkelte republikanere, mens noen få demokrater ikke hadde stemt for loven.
2022
Den 16. august 2022 signerte Biden loven om redusert inflasjon, Inflation Reduction Act. Den omhandler klima, helse og skatt og ble vedtatt i Kongressen etter lang tids behandling. Demokraten Joe Manchin som representerer West Virginia i Senatet var lenge imot loven, men gikk med på den – etter endringer – i august 2022. 375 milliarder dollar skal investeres i klimatiltak og det ble satt et tak for farmasifirmaenes pris på medisiner i Medicare.
Yang Yang (baseballspiller)
Yang Yang (født 19. mai 1986 i Beijing) er en kinesisk baseballspiller som er en del av det kinesiske landslaget. Han var med og representerte Kina under Sommer-OL 2008, der laget endte på åttende og siste plass i sin gruppe.
Joe Biden
2022
I august 2022 kunngjorde Biden at personer med under 125,000 dollar i årsinntekt og som hadde studielån gjennom føderale ordninger, ville få ettergitt 10,000 dollar av sin studiegjeld. Dette var i henhold til Bidens valgprogram. Motstandere av gjeldsslettingen gikk rettens vei, og saken behandles i høyesterett.
2023
Den 25. april 2023 kunngjorde Joe Biden at han kom til å være kandidat ved presidentvalget i november 2024.
Æresbevisninger
Biden har blitt tildelt æresdoktorgrader ved en rekke læresteder. Han har også fått flere institusjoner oppkalt etter seg.
Barack Obama tildelte ham Presidentens frihetsmedalje med utmerkelse den 12. januar 2017. Det er den høyeste sivile utmerkelsen i USA.
Tower of London undergrunnsstasjon
Tower of London undergrunnsstasjon var en stasjon i Londons undergrunnsbane. Den ble åpnet i 1882 for å betjene Metropolitan-linjen, men ble nedlagt allerede i 1884 da Circle-linjen ble opprettet. En ny stasjon, Mark Lane, ble åpnet litt lenger vestover.
Det er ingenting igjen av stasjonen, ettersom alle spor forsvant da Tower Hill undergrunnsstasjon ble bygget på samme sted.
Penshurst
Penshurst er en landsby og et verdslig sogn i distriktet Sevenoaks Kent, England, omkring 8 km sør for byen Sevenoaks og mellom elvene Medway og Eden. Den ligger på de nordlige skråningene av området Weald, vest for Fordcombe. Landsbyen utviklet seg ved Penshurst Place, et befestet landsted bygget for adelsmannen John de Pulteney i 1341. I henhold til folketellingen i 2011 har landsbyen og sognet en befolkning på 1628 innbyggere.
I selve landsbyen er det flere bygninger i tudorstil, og en del i viktoriansk stil. Like ved ligger en vingård. Puben Leicester Arms var opprinnelig del av Penshurst Place. Det fikk sitt nåværende navn i 1618, etter å tidligere ha hatt navnet The Porcupine («Pinnsvinet»).
Familien Sidney av Penshurst Place preget landsbyen i generasjoner, en representant var Philip Sidney (1554–1586), poet, hoffmann, lærd, og soldat i elisabethansk tid. Sognekirken, dedikert Johannes Døperen, er en av to kirker i sognet. Den bevaringsverdige kirken av klasse I har mange minnesmerker og kjente gravsteder, inkludert en visekonge av India, to feltmarskalker, og to mottakere av victoriakorset.
Penshurst jernbanestasjon ligger i landsbyen Chiddingstone Causeway, omkring 3 km nord for Penshurst.
Gjøvik Symfoniorkester
Gjøvik Symfoniorkester er et symfoniorkester tilsluttet NASOL. Orkesteret er lokalisert i og samarbeider med Gjøvik kommune gjennom Gjøvik Kunst- og Kulturskole. Orkesterets faste prøve- og konsertsted er Gjøvikhallen på Gjøvik gård, men orkesteret opptrer også andre steder, blant annet i Gjøvik Kirke.
Historie
Orkesterets tidlige forløper ble stiftet på Gjøvik Gård i 1903 av fiolinist Inga Volckmar. Orkesteret har i tidligere epoker hatt navnene Gjøvik Orchester, Gjøvik Orkesterforening og Gjøvik Byorkester. Gjøvik Symfoniorkesters historie 1903 til 2003 er beskrevet i 100-årsjubileumsboken Orkesterplass.
Hamitabat gasskraftverk
Hamitabat gasskraftverk er et varmekraftverk i området Kirklareli i det nordvestre Tyrkia. Det har en installert produksjonskapasitet på 1.200 MW, fordelt på 2 blokker med 4+2 gassturbiner, levert av ABB. ANlegget har tørr-kjøling.
Gjøvik Symfoniorkester
Besetning
I vårsesongen 2013 besto orkesteret av ca 40 faste musikere. På konserter har orkesteret full symfonisk besetning med ca 50 musikere (inkl forsterkning av innleide profesjonelle musikere): Piccolo, fløyte 1-2, obo, klarinett, bassklarinett, fagott 1-2, horn 1-4, trompet 1-2, trombone 1-3, tuba (ved behov), slagverk (antall etter behov), piano (ved behov), harpe (ved behov), 1. fiolin (8), 2. fiolin (6), bratsj (6), cello (6), kontrabass (2). På konsert er hver solo- og førstestemme bemannet med profesjonelle musikere. Det legges særlig vekt på å legge til rette for musikkelever og studenter.
Konserter/solister
Gjøvik Symfoniorkester har på 2000-tallet arrangert konserter bl.a. i samarbeid med følgende gjesteartister/solister: Arve Tellefsen, Håvard Gimse, Einar Steen-Nøkleberg, Atle Sponberg, Henning Kraggerud, Ragnhild Hemsing, Eldbjørg Hemsing, Guro Kleven Hagen, Per Arne Glorvigen (Tango for 3), Tine Thing Helseth, Gunilla Süssmann, Ronnie Le Tekrø, Sølvguttene og Terje Tønnesen. Orkesteret har i denne perioden også spilt felleskonserter sammen med øvrige regionale symfoniorkestere som Lillehammer Symfoniorkester og Romerike Symfoniorkester. På enkelte konserter i løpet av året inviterer Gjøvik Symfoniorkester byens Junior- og Veslefrikk-orkestre slik at barn og ungdom kan få erfare samspill med et stort orkester, i tråd med sin formålsparagraf om generelt å fremme interesse for symfonisk musikk.
Hamitabat gasskraftverk
Anlegget ble påbegynt omkring 1984 og stod ferdig i 1989. Brenselkilden er naturgass. Operatør er energiselskapet Hamitabat Elektrik Üretim AS. Anlegget skal utvides i henhold til en avtale som Alstom vant i desember 2005.
Fylkesvei 6722
Fylkesvei 6722 (Fv6722) går mellom Renå og Mebonden i Selbu. Veien er 20,5 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 968 (Sør-Trøndelag).
Papa Demba Camara
Papa Demba Camara (født 16. januar 1993) er en senegalesisk fotballspiller som spiller for fotballklubben Sochaux-Montbéliard som målvakt.
Under Sommer-OL 2012 i London deltok han for landet sitt der laget hans ble utslått i kvartfinalen.
7. etappe av Vuelta a España 2020
7. etappe av Vuelta a España 2020 gikk fra Vitoria til Villanueva de Valdegovía 27. oktober 2020.
Michael Woods vant etappen.
Danny Basham
Daniel «Danny» Holly (født 3. oktober 1977), bedre kjent som Danny Basham, er en amerikansk fribryter best kjent for sin periode i World Wrestling Entertainment. Danny og «broren» hans Doug Basham var i et tag team kalt Basham Brothers, og de opptrådte hovedsakelig på SmackDown! I en stund var de medlemmer av JBLs Cabinet, og spilte rollen som hans livvakter.
Aage O. Pedersen
Aage Oddleif Pedersen (født 2. juni 1931 i Kvanli i Lenvik, død 16. mai 1996 ) var valgt som representant for Norske Samers Riksforbund til Sametinget for periodene 1989–1993 og 1993–1997.
Norges brannskole
Norges brannskole (NBSK) er Norges nasjonale utdanningsinstitusjon for kommunalt brann- og feierpersonell, grunnlagt og etablert i Oslo i 1942. Skolen har siden 1993 vært lokalisert på Fjelldal i Tjeldsund kommune i Nordland. Skolen ligger under Justis- og beredskapsdepartementet, mens det faglige- og administrative ansvaret er lagt til Direktoratet for samfunnssikkerhet og beredskap.
Aage O. Pedersen
Pedersen var lærer og gårdbruker, bosatt i Lenvik i Troms. Han tok latinlinjen med gresk ved Kristelig Gymnas i Oslo i 1953, og ex. phil. og eksamen i hebraisk ved Universitetet i Oslo året etter. Han tok lærerprøven ved Tromsø offentlige lærerskole i 1963, senere Spesiallærerskolen 1. avdeling i Oslo.
Norges brannskole
I 2004 hadde skolen 44 stillinger, men leier inn et betydelig antall eksterne lærerkrefter etter behov. I tillegg til de fast oppsatte kursene tilbyr skolen også en rekke kurs på bestilling, til blant annet rederier, Kystvakten og Forsvaret. Eksempelvis har Norges brannskole siden 2006 gjennomført kurs innen oljevernberedskap i strandsonen i samarbeid med Kystverket og Norsk Oljevernforening For Operatørselskap (NOFO).
Brannskolen har i en godt utstyrt bilpark som blir benyttet i undervisning og øvelsessammenheng. Skolen har tre internatbygg med enkelthybler.
Historie
Norges brannskole ble etablert i 1942 på Oslo hovedbrannstasjon. I 1949 ble feierutdanningen lagt til brannskolen. Fra 1968 overtok staten driften av brannskolen. Samme år ble skolen flyttet til Grorud. Der ble skolen til sommeren 1993 da den ble flyttet til Tjeldsund kommune.
Aage O. Pedersen
På 1980-tallet satt han i landbruksnemnda i Lenvik, og var jordskiftemeddommer. Han var blant stifterne av Senja og Omegn Sameforening og var leder for foreningen da den ble etablert i 1987.
Kentsa gasskraftverk
Kentsa gasskraftverk er et varmekraftverk i området Kocaeli i det nordvestre Tyrkia. Det har en installert produksjonskapasitet på 120 MW, fordelt på en blokk med 2+1 gassturbiner, levert av General Electric ABB og Alstom. Anlegget har tørr-kjøling.
Anlegget ble påbegynt omkring 1997 og stod ferdig i 2002. Brenselkilden er naturgass. Operatør er energiselskapet Enerjisa Enerji Uretim AS.
Romstasjon
Alle romstasjonene som har vært eller er i bruk kretser i bane rundt Jorden, i høyder på rundt 300-450 km.
Romstasjoner brukes til å utføre eksperimenter i større antall og ikke minst av lengre varighet enn hva som er mulig i andre romfartøy.
Følgende romstasjoner har blitt skutt opp:
Saljut 1–7
Historiens første romstasjon var Sovjetunionens Saljut 1, som ble skutt opp den 19. april 1971. Den fikk besøk av to romfartøy, Sojuz 10 og 11. Senere skjøt sovjeterne opp ytterligere seks Saljut-stasjoner, alle omtrent på størrelse med en togvogn eller en stor buss.
Sojuz-romskip ble benyttet til å frakte kosmonauter til og fra Saljut-stasjonene. Saljut 6 og 7 fikk også brakt opp forsyninger med ubemannede romskip av typen Progress.
Skylab
Amerikanernes første romstasjon var Skylab, som ble skutt opp i ett stykke den 14. mai 1973. Den var rundt tre ganger større enn Saljut og var egentlig et ombygget 3.trinn fra Saturn 5-raketten, som ble brukt til å skyte opp Apollo-romskipene til Månen. Den fikk besøk av totalt ni astronauter, som ble skutt opp med tre romskip av typen Apollo.
Mir
Sovjet/Russlands største romstasjon var Mir. Den var satt sammen av en modifisert Saljut-stasjon, fire nesten like store TKS-moduler, en litt annerledes modul kalt Kvant-1, samt en mindre luftsluse. Disse syv modulene ble skutt opp hver for seg mellom 20. februar 1986 og 1996. De seks første med sovjetiske/russiske Proton-raketter, tilkoblingsmodulen med en amerikansk romferge.
De fleste kosmonautene ble brakt til og fra Mir i sovjetiske, senere russiske Sojuz-romskip. Forsyninger ble brakt opp med ubemannede Progress-fartøy. Sent i programmet fikk også Mir besøk av amerikanske romferger, som brakte opp både romfarere, forsyninger og tilkoblingsmodulen. Dette skjedde for å skaffe erfaringer til den senere byggingen av Den internasjonale romstasjonen ISS.
Mir ble sendt ned i atmosfæren over Stillehavet den 23. mars 2001, hvor den gikk i oppløsning og stort sett brant opp.
Spacelab og Spacehab
ESA bygget en type modul som i enkelte sammenhenger er omtalt som ”romstasjon”. Den ble kalt Spacelab og ble skutt opp med amerikanske romferger. Spacelab ble som planlagt liggende i romfergens lasterom under hele ferden. Spacelab ga imidlertid europeerne erfaringer som ble nyttige i utviklingen av Columbus-modulen, som skal kobles til Den internasjonale romstasjonen.
Et lignende konsept, kalt Spacehab, ble bygget av et amerikansk privat firma.
Den internasjonale romstasjonen
Den internasjonale romstasjonen (ISS, International Space Station) var den eneste romstasjonen i rommet inntil Kina skjøt opp Tiangong 1. Den er fortsatt bare rundt halvferdig, men det er alltid mennesker om bord i den, for tiden en russer og en amerikaner. USA, Russland, Europa (ESA), Japan, Canada og Brasil deltar i ISS-prosjektet.
ISS er satt sammen av flere moduler som hver er på størrelse med en Saljut-stasjon, men til dels svært ulike hverandre, og skutt opp enten med amerikanske romferger eller russiske Proton-bæreraketter.
Den første ISS-modulen ble skutt opp i november 1998. ISS skal være i rommet til minst år 2015 og ser ut til å kunne bli enda dyrere enn Apollo-prosjektet.
Ferdig bygget skulle ISS etter de opprinnelige planene ha en masse på 450 tonn i bane, men dette er av økonomiske årsaker blitt noe redusert.
Tiangong 1
Tiangong 1 er en 8,5 tonn tung romlaboratorium-modul, og ifølge planene skal Shenzhou 8, 9 og 10 dokke med den under dens toårige livslengde. Modulen har en trykksatt kabin på 15 m³ og plass til tre personer. Den er utstyrt med treningsutstyr og to sovestasjoner. Innsiden er malt med to farger, hvor den ene representerer bakken, og den andre himmelen. Dette er gjort for å hjelpe astronautene til å orientere seg uten tyngdekraft.
Caroline Dale Ditlev-Simonsen
Bakgrunn
Caroline Dale Ditlev-Simonsen er datter av designer Unn Søiland Dale og generalmajor Torstein Dale. Ditlev-Simonsen har en doktorgrad fra BI, mastergrad fra Boston University og bachelorgrad fra Simon Fraser University, Vancouver (Siviløkonom). Hun forsker og underviser på master- og executive nivå innen bedrifters samfunnsansvar (Corporate Social Responsibility), bærekraftig utvikling, ledelse samt holdning og atferd blant konsumenter. Hun har også arbeidet med større stiftelser om effektevaluering. Ditlev-Simonsen har bidratt i samfunnsdebatten rundt tema hun forsker innen, og er ofte benyttet som foredragsholder og konferanser. Hun er co-leder for BI senter for samfunnsansvar og leder for BI senter for stiftelser. Siden 2017 har hun vært Associate Dean for BI Executive Master of Management program.
Verningen
Verningen er et tettsted i Larvik kommune i Vestfold. Tettstedet har innbyggere per 1. januar, og ligger på toppen av Bommestadbakkene, den gamle veien som førte fra fergestedet nede ved Numedalslågen til toppen av raet der hovedveien gikk videre østover.
Historie
Tettstedet utviklet seg lenge som en båndby med tettbebyggelse langs stedets hovefartsåre, Raveien, som fra gammelt av har vært en av hovedveiene i nord-sørlig-retningen langs Vestfold-kysten. Det er mange kulturminner på Verningen, bl.a. et område med gravhauger. Stedet ble kraftig utbygd på 80-tallet, både i sørvestlig og nordøstlig ende, på gårdene Hem og Teiens grunn.
I nyere år har Verningen også blitt utvidet med et nytt boligfelt i nordøstlig retning, mot den gamle Rødbøl skole. Det nye området har fått navnet Solåsen Park av eiendomsutviklerne og vil kunne omfatte så mange som 170 nye eneboliger dersom det blir realisert i full skala.Larvik kommune har anmodet om at det blir anlagt et nærmiljøanlegg og at det avsettes en tomt til ny barnehage i forbindelse med prosjektet.
Idrett
Sporty IL holder til på Verningen og rekrutterer hovedsakelig medlemmer med tilknytning til tettstedet og nabogrenda Ringdal. Idrettslaget ble stiftet i 1938, har rundt 300 medlemmer og lag både i fotball og håndball. Idrettsplassen inneholder to fotballbaner i full, internasjonal størrelse, én mindre grusbane, én ballbinge og en asfaltbane med håndballmål og kurver for basketball. Idrettslaget eier også ei klubbhytte som står på idrettsplassens område og brukes både til aktiviteter i regi av idrettslaget selv og til utleie.
Årlig arrangerer Sporty IL Sporty Cup, som har blitt holdt i juni siden 90-tallet. Turneringen er for aldersbestemte lag, spilles på 7-er-baner og samler lag fra hele fylket. Grunnet tilbakevendende værmessige utfordringer har arrangementet lokalt spøkefullt vært kjent som «regnværscupen».
Skole
Nordøst for hovedbebyggelsen på Verningen ligger den tidligere barneskolen Rødbøl skole, som ble lagt ned og slått sammen med Bommestad skole i 2010 til den nye skolen Hedrum skole. Etter at skolen ble lagt ned ble det i flere år drevet en barnehage på stedet. I 2015 ble bygningsmassen kjøpt opp av Kongshaugen kristne grunnskole, og høsten 2016 åpnet de en tiårig kristen skole på stedet. Skolen kaller seg evangelisk-luthersk, men er ikke tilknyttet et bestemt kirkesamfunn.
Annet
På Verningen ligger også et bedehus tilknyttet Norsk Luthersk Misjonssamband, som ble innviet i 1958. Bedehuset huser barnekor, ungdomsskor, voksenkor, ungdomsforeningen Tenningen og jevnlige religiøse møter.
Bugsy
Bugsy er en amerikansk dramafilm fra 1991, regissert av Barry Levinson. Hovedrollene spilles av Warren Beatty, Annette Bening, Harvey Keitel, Ben Kingsley, Elliott Gould og Joe Mantegna. Manuset ble skrevet av James Toback som lot seg inspirere av Dean Jennings' bok We Only Kill Each Other fra 1967.
Filmen handler om gangsteren Bugsy Siegel som begynner sin forbryterkarriere som en ganske alminnelig tyv. Da han blir hektet av politiet vakler Bugsy et øyeblikk mellom en fremtid som en ærlig mann og en forbryterkarrière. Bugsy har imidlertid egenskaper som kan gjøre ham til den fødte, iskalde drapsmann – og dermed starter en karrière som sikter mot forbryternes makttopp. Bugsy har imidlertid også andre sider. Han har drømmer som når langt ut over det vanlige mennesker drømmer om. Kjærligheten til Virginia Hill blir den utløsende faktor for noen av disse drømmene. Resultatet blir spillebyen Las Vegas.
Bugsy fikk positive anmeldelser da den ble utgitt, og har 85 % på Rotten Tomatoes basert på 59 anmeldelser. Mye av den positive kritikerskaren var rettet mot Beattys rolleskildring. Filmen ble nominert til ti priser under den 64. Oscar-utdelingen, men vant kun to for kostymedesign og scenografi. Den ble nominert til blant annet beste film, beste mannlige hovedrolle (Beatty) og beste regi (Levinson), men Nattsvermeren vant disse. Både Keitel og Kingsley ble også nominert til Oscar for beste mannlige birolle, men den gikk til Jack Palance for Byfolk!. Filmen ble også nominert til åtte Golden Globe-priser, og vant prisen for beste dramafilm.
Mitsuoka
Mitsuoka Motors er en liten, japansk bilprodusent som har spesialisert seg på produksjon av moderne, japanske biler bygget for å minne om klassiske britiske bilmodeller fra 1950- og 1960-tallet. Selskapet arbeider som regel som karosseribygger, hvor de tar bilmodeller fra andre merker (som for eksempel Nissan Micra) og erstatter karosseriet med et nytt av eget design. I tillegg produserer selskapet superbilen Orochi.
Baksi’a
Baksia, også kjent som Baksi'a og Baksia Blues Band, er et norsk band. Det ble startet i 1975 på Harpefoss i Sør-Fron. Bandets musikalske stil beskrives ofte som bygderock, og er særlig kjent fordi tekstene er på gudbrandsdalsdialekt.
Baksi'a er et populært band i Gudbrandsdalen som siste årene har opplevd et løft på publikumsfronten, men er lite kjent utenfor dette distriktet.
Medlemmer
Mange bandmedlemmer har kommet og gått i løpet av Baksi'as levetid, men dette er dagens besetning:
Tasmosalpingidae
Tasmosalpingidae er en gruppe av biller som finnes i Australia. De ble inntil nylig regnet til familien Phloeostichidae. Det er kjent to arter, og de har blitt funnet på Tasmania og i Victoria, sørøstlige Australia. Lite er kjent om biologien deres, men de er trolig soppetere.
Utseende
Små biller (1,2 – 2 mm), bredest bak midten. Av utseende kan de minne om små bladbiller (Chrysomelidae). Oversiden er tett og grovt punktert med fine, nedliggende hår. Hodet er kort og bredt med små, utstående fasettøyne, snuten (clypeus) stikker fram og dekker de underliggende munndelene. Antennene er 11-leddete, litt kortere enn hodet og brystskjoldet til sammen, perlekjedeformede, litt tykkere mot spissen, men uten en tydelig kølle. Brystskjoldet (pronotum) er litt bredere enn langt, med avrundede sider og markert sidekant. Bakhjørnene er markerte som litt uttrukne knøler. Pronotum er tett og grovt punktert uten noen groper eller knøler på oversiden. Dekkvingene er litt bredere enn brystskjoldet, bredest bak midten. De har tydelige skuldre og et uregelmessig, grovt punktert, punktene er grovere og glisnere enn de på brystskjoldet. Dekkvingene har et par svake lengdeinntrykk. Beina er middels lange og slanke. Larvene er falte og parallellsidige, hvite med gult hode.
Nying
Gapet skapes ved å plassere passende tykke stokker mellom dem på hver ende. Bålet i mellom startes med tynnere og lett antennelige materialer plassert i gapet.
Et slikt «langbål» er en lang og langsombrennende varmekilde. Brukt for overnatting ute, varmer den over hele lengden av den sovendes kropp med en jevn og mild varme. Det beregnes ca. én tomme tømmertykkelse per time brenning.
Tasmosalpingidae
Kilder
Leschen, R.A.B., Lawrence, J.F. og Slipinski, S.A. 2005. Classification of basal Cucujoidea (Coleoptera: Polyphaga): cladistic analysis, keys and review of new families. Invertebrate Systematics 19 (1): 17-73. Med tegning av Tasmosalpingus sp..
Nying
Siden stokken over beskytter mot direkte regn, og de brennende overflatene er løftet fra bakken, kan nying også benyttes for lyssignalisering og veiledning for seilende.
En annen variant har to parallelle stokker nederst, to pinner lent på kryss mellom disse på endene, og en tredje stokk midt over de to nederste og gir en kraftigere, men mindre synlig bål i hele gapet mellom de tre stokkene.
Det kan lages et nytt vertikalt stablet sett med stokker rett bak for å reflektere varmen, for - om ønskelig - å skjule lyset, og viktigst for å avlede røyken oppover.
Varianter som brenner enda lenger kan lages ved å ha flere stokker stablet på skrå klar til rulle inn til bålet når den under blir brent opp.
Judo under Sommer-OL 1976 – Åpen menn
Åpen vektklasse for menn i judo under Sommer-OL 1976 i Montréal ble arrangert i juli 1976 på Montreal Biodome.
Mr. Capone-E
Mr. Capone-E er en amerikansk rapper fra California.
Startet det uavhengige plateselskapet Hi Power Music i 2002, hvor han ga ut sitt første album Dedicated 2 the Oldies. Han har signert flere kjente artister som Lil' Flip, Bizzy Bone, Mr. criminal og Bad Azz.
Andre artister i hans selskap er Malow Mac, Miss Lady Pinks, Mr. Silent, Stomper og den Texas-baserte hiphop-gruppen Southern Kappin' Soldiers.
Ove Eriksen
Ove Yngvar Eriksen (født 28. oktober 1944) er en norsk tidligere sportskommentator i NRK og nyhetsanker for NRK Østafjells. Han var NRKs hovedkommentator innen skøyter (fra 1991/1992-sesongen), sykkel og svømming fra 1993 samt bryting fra 1992.
TV-karriere
Eriksen var opprinnelig ansatt i NRKs distriktsredaksjon i Telemark, Buskerud og Vestfold. Han var programleder for programmet Norge Rundt i 1988. Han erstattet siden blant annet Knut Bjørnsen som skøytekommentator i NRK Sport. I sin første jobb som skøytekommentator for NRK i november 1991 kommenterte han sammen med Gisle Espeland og Kay Stenshjemmet, i et løp hvor Johann Olav Koss falt. Han har også hatt oppdrag som reporter, blant annet under VM i friidrett i Göteborg i 1995, der han ble den første som fortalte Gwen Torrence at hun var diskvalifisert fra konkurransen etter å ha vært den første over målstreken på 200 m.
Den 11. november 2006 fikk Eriksen et illebefinnende under 2. dag av åpningsstevnet av verdenscupen på skøyter 2006/07 i Heerenveen. Hovedpulsåren i magen hadde sprukket. Operasjonen var vellykket og Eriksen ble rehabilitert.
Eriksen omtaler sin vanskeligste jobb noensinne var å kommentere VM-finalen i svømming hvor Alexander Dale Oen tok sitt VM-gull på grunn av alle de sterke følelsene, ettersom dette bare var tre dager etter terrorangrepene i Norge 2011.
Under Sommer-OL 2012 i London kommenterte han i sine 13. olympiske leker. Hans første OL var i 1988. Han kommenterte Jon Rønningens andre OL-gull i bryting under Sommer-OL 1992 i Barcelona, noe som han sier nok er det aller største øyeblikket i min kommentatorkarriere. Eriksen setter denne prestasjonen som en av de aller største prestasjonene i norsk idrettshistorie. Videre var han NRKs kommentator under hurtigløp på skøyter under Vinter-OL 1994 Lillehammer, hvor det ble tre gull og tre verdensrekorder til Johann Olav Koss. Andre personlige store kommentatorøyeblikk han har fått kommentere direkte for NRK er Geir Karlstads OL-gull i Albertville 1992 på 5000 meter, og Thor Hushovds VM-gull i landeveissykling i 2010 i Australia. Eriksen har også kommentert ved flere åpnings- og avslutningsseremonier under de Olympiske leker på NRK TV.
Før skøytesesongen 2012/13 forteller han at det var litt vanskelig å finne motivasjonen, tok han det som et signal på at det var på tide å slutte. Hans siste mesterskap som kommentator ble enkeltdistanse-VM på skøyter i 2013 i Sotsji, hvor han hadde Even Wetten med som ekspertkommentator.
Familie
Ove Eriksen er sønn av bryteren Aage Eriksen som tok en sølvmedalje under Sommer-OL 1948 i London. Faren deltok også under Sommerlekene i 1952 i Helsingfors.
Werner Obschernikat
Werner Obschernikat (født 9. juli 1955 i Duisburg), tysk vannpolospiller som deltok i de olympiske leker 1976 i Montréal, 1984 i Los Angeles og 1988 i Seoul. Obschernikat vant en olympisk bronsemedalje i vannpolo under Sommer-OL 1984 i Los Angeles. Han var med på det vesttyske laget som kom på tredjeplass i vannpoloturneringen bak Jugoslavia og USA. Obschernikat spilte sju kamper og scoret fem mål i OL-turneringen.
Jia Yubing
Jia Yubing (født 18. februar 1983 i Beijing) er en kinesisk baseballspiller som er en del av det kinesiske landslaget. Han var med og representerte Kina under Sommer-OL 2008, der laget endte på åttende og siste plass i sin gruppe.
Lars Ivar Moldskred
Lars Ivar Moldskred (født 12. november 1978) er en tidligere Norsk målvakt i fotball som sist spilte i KR Reykjavík.
I 2009 gikk han til Strømsgodset etter å tidligere ha spilt for Lillestrøm SK. Han har tidligere spilt for klubbene Bergsøy IL, Tjørvåg IL, Hødd og Molde. Etter 2009-sesongen forlenget ikke Strømsgodset kontrakten med Moldskred. Han signerte for KR Reykjavík i april 2010.
Zhang Yufeng
Zhang Yufeng (født 9. februar 1977 i Shanghai) er en kinesisk baseballspiller som er en del av det kinesiske landslaget. Han var med og representerte Kina under Sommer-OL 2008, der laget endte på åttende og siste plass i sin gruppe.
Kirklareli gasskraftverk
Kirklareli gasskraftverk er et varmekraftverk i området Kirklareli i det nordvestre Tyrkia. Det har en installert produksjonskapasitet på 80 MW, fordelt på en blokk med 2+1 gassturbiner, levert av General Electric.
8. etappe av Vuelta a España 2020
8. etappe av Vuelta a España 2020 gikk fra Logroño til Hornos de Moncalvillo 28. oktober 2020.
Primož Roglič tok sin andre etappeseier.
Kirklareli gasskraftverk
Anlegget ble påbegynt omkring 2001 og stod ferdig i 2005. Brenselkilden er naturgass. Operatør er energiselskapet Alarko-Altek Elektrik AS.
Tranås
Tranås er en by i Jönköpings län i Småland i Sverige. Det er Tranås kommunes administrasjonssenter. I 2010 hadde tettstedet 14 197 innbyggere.
Nässjö
Nässjö er en by i Jönköpings län i Småland i Sverige. Det er Nässjö kommunes administrasjonssenter. I 2010 hadde tettstedet 16 678 innbyggere.
Historie
Nässjö fikk sine byrettigheter i 1914, men byens egentlige historie strekker seg tilbake til 1864 da det ble besluttet å anlegge jernbane, ‘Södra stambanan’, ved byen som siden har vært kjent som et viktig jernbaneknutepunkt. Nässjö er i dag det eneste stedet i Sverige hvor seks ulike jernbanelinjer møtes. Byens første jernbanestasjon var også den første offentlige bygning i byen, tegnet av Adolf W. Edelsvärd, som også deltok aktivt i byplanleggingen og utformingen rundt stasjonsområdet.
I dag finnes det et jernbanemuseum, ‘Nässjö Järnvägsmuseum’, som viser Nässjös historie som jernbaneby, men i tillegg også svensk jernbanehistorie i alminnelighet.
Frem til 1981 eksisterte Nässjö bryggeri som blant annet brygget det klassiske ølet Fat 21.
Sport
Nässjö er en by med tradisjoner for bandy, og befolkningen drar gjerne til Skogsvallen for å støtte sitt lokale lag, Nässjö IF.
Trakya Marmara Ereğlisi kraftverk
Trakya Marmara Ereğlisi kraftverk er et varmekraftverk i området Tekirdag i det nordvestre Tyrkia. Det har en installert produksjonskapasitet på 480 MW, fordelt på en blokk med 2+1 gassturbiner, levert av ABB og Kawasaki.
Anlegget ble påbegynt omkring 1996 og stod ferdig i 1999. Brenselkilden er naturgass.
Øvre Torggate (Larvik)
Øvre Torggate er ei gate i Larvik. Den går fra vestre hjørne av Torget til Øvre Bøkeligate. I Øvre Torggate eksisterer bygninger etter brannene såvel i 1884 som 1902.
Dnistrovskademningen
Dnistrovskademningen, også kalt Dnister vannkraftverk, er en demning og et vannkraftverk midtveis i elva Dnister i Ukraina, ovenfor Mogilev-Podolsk. Kraftverket har en installert effekt på 702 MW, fordelt på seks turbiner. Anlegget stod ferdig i 1983. Demningen er en jordfyllingsdam.
Sävsjö
Stedet ble etablert som en stasjonsby som en følge av jernbaneutbyggingen i Sverige på 1850-tallet og utviklet seg til en handelsplass rundt jernbanestasjonen. I 1907 fikk stedet et sanatorium, året etter åpnet tingretten lokaler i Sävsjö. I 1947 fikk stedet byrettigheter som den sjette siste i Sverige. Nå domineres næringslivet, som har vært basert på treindustri av ulike typer, av småindustri, men stedet ble sterkt berørt av nedgangstidene på 1990-tallet og flere servicefunksjoner opphørte. Mange innbyggere har måttet ta seg jobb i nærliggende byer som Jönköping og Vetlanda. Det gamle sanatoriet har fått nytt navn og ny funksjon som konferansehotellet Ljunga park.
Mucurici
Mucurici er en kommune i delstaten Espírito Santo i sørøstregionen av Brasil.
Phricodia avia
Phricodia avia er en sommerfugl som hører til familien påfuglspinnere (Saturniidae).
Utseende
En middelsstor, ganske kraftig, rødbrun påfuglspinner uten øyeflekker på vingene. Hunnen er mye større og kraftigere enn hannen. På forvingen er det et bredt, trekantet, litt mørkere brunt tverrbånd som dekker omtrent halve forkanten, men smalner kraftig inn bakover. Bakvingene har et par vage kantstriper langs ytterkanten. Forøvrig er vingene ensfargede, forvingene litt mørkere enn bakvingene. Kroppen er kledt med brunrøde hår.
Utbredelse
Arten lever i Mellom- og Sør-Amerika fra Nicaragua i nord sørover til Brasil og Bolivia.
Systematisk inndeling
Arten har tidligere blitt regnet til slekten Dirphia.
Øyvind Gjerde
Øyvind Gjerde (født 18. mars 1977) er en norsk fotballspiller som senest spilte for Molde Fotballklubb. Han har tidligere spilt for klubbene Åndalsnes Idrettsforening, Lillestrøm Sportsklubb og Aalesunds FK.
Etter 2010-sesongen fikk han ikke forlenget kontrakten med Molde etter syv år i klubben, og kunngjorde at han mest sannsynlig la opp.
Gjerde gjorde 3. mai 2018 comeback for Bogafjell IL i fjerdedivisjon.
Liposcelididae
Liposcelididae er gruppe små insekter som tilhører gruppen støvlus (Psocoptera). De er ikke parasitter men lever av ulikt dødt organisk materiale, og kan opptre som skadedyr.
Utseende
Vanligvis vingeløse støvlus med forholdsvis langstrakt, flat kropp. De kjennes særlig på at lårene er sterkt utvidete. Hodet er stort og avrundet med ganske små fasettøyne, på oversiden med nettaktig mikroskulptur. Føttene er tre-leddete, på undersiden er hoftene bredt adskilte. De nordeuropeiske artene er alle fullstendig vingeløse, men i andre områder finnes det også vingede arter.
Levevis
Mange av artene er knyttet til lagrede matvarer innendørs. Utendørs kan de finnes blant annet i gamle fuglereir, vepsebol og under barken på døde trær. Disse støvlusene er ofte parthenogenetiske, og hanner er ukjente.
Skadedyr
Denne familien omfatter de støvlusene som er ansett som mest brysomme i hus. De kan gjøre betydelig skade på lagrede produkter dersom luftfuktigheten er relativt høy. Det er også sannsynlig at store bestander av disse insektene kan være en risikofaktor for utløsning av astma, men det er noe usikkert om dette skyldes støvlusene selv eller om store støvlusbestander bare er en indikator på et fuktig miljø med mye soppsporer. De kan også gjøre skade på bøker og på biologiske samlinger, men igjen skjer dette bare dersom fuktigheten er relativt høy. De bekjempes effektivt ved uttørking.